OpenLLM-France/wikimedia huggingface dataset:
# Alberto Ascari

Alberto Ascari (Milan, 1918ko uztailaren 13a - Monzako autodromo nazionala, 1955eko maiatzaren 26a) italiar 1 Formulako gidaria izan zen. Auto istripu batean hil zen auto pilotu baten semea izan zen. Maserati batean lehiatzen hasi zen eta gero Ferrarirekin sinatu zuen. Ferrarirekin bi 1 Formulako munduko txapelketa (1952an eta 1953an) eta 13 lasterketa irabazi zituen. Ferrarirekin lehen txapelduna izan zen eta azken italiar txapelduna da oraingoz. 1954an Lancia eskuderiara aldatu zen. Kontuz ibili arren, aita bezala hil zen, auto-istripu batean.
* Datuak: Q2086
* Multimedia: Alberto Ascari / Q2086
# Alberto Beloki

Alberto Beloki Iribarren, pilota arloan Beloki II.a deituraz ezaguna (Burlata, Nafarroa Garaia, 1978ko abuztuaren 26a) esku huskako pilotari profesional ohia da, Ruben Belokiren anaia gaztea. Aurrelari jokatzen zuen, Asegarce enpresarekin. Estatistika ofizialen arabera, 1,87 m luze da, eta 83 kg pisatzen zuen. Profesionaletako estreinako partida 1999ko uztailaren 7an jokatu zuen, Iruñeko Labrit pilotalekuan. Bere pilotari karreran, lesioek eragotzita, ez zuen espero zen mailarik eman. Profesionaletako azken partida 2008ko abenduaren 27an jokatu zuen, Donostiako Atano III.a pilotalekuan, enpresak ez baitzion kontratua berritu.
Profesional jokatzeari utzi ondoren, eta gaur arte (2018) Burlatako Zugarralde Pilota Taldean dihardu entrenatzaile.

## Erreferentziak

* ↑ (Gaztelaniaz) L. GUINEA: «Alberto Beloki, pelotari de Asegarce: "Me da pena no haber jugado un Parejas con Rubén, era mi sueño"», Diario de Navarra, 2008-12-27.
* Datuak: Q4711950
# Alejandro Agag

Alejandro Agag Tarik Longo (Madril, 1970 - ) espainiar politikari ohi eta negozio-gizona da, Formula 1eko negozioetan aritzeagatik ezaguna. Espainiako Alderdi Popularreko politikoa ere izan da eta alderdi horren baitan Europar Legebiltzarrean diputatu izan zen. José María Aznar Espainiako presidente ohiaren suhia izateagatik ospetsua da, haren alaba Anarekin ezkonduta baitago.
2009an Gürtel aferan nahasi zuten. Francisco Correa, ustelkeria sarearen burua, Agagen laguna zen eta haren ezkontzan lekuko izan zen. Espainiako Polizia Nazionalak egindako txosten baten arabera, Agagen izena B kontuko oharretan agertu zen.

## Erreferentziak

* ↑ «Alejandro Agag, yerno de Aznar, otro salpicado más por el 'caso Gürtel'» 20 minutos.
* Datuak: Q938565
* Multimedia: Alejandro Agag / Q938565
# Alejandro Agustín Lanusse

Alejandro Agustín Lanusse (Buenos Aires, 1918ko abuztuaren 28a - Buenos Aires, 1996ko abuztuaren 26a) argentinar militar eta politikaria izan zen. 1971 eta 1973 artean Argentinako de facto-ko presidentea izan zen.

## Biografia

Zalditeriako ofiziala zen. 1951n Juan Perón aurkako matxinada batean parte hartzeagatik atxilo hartu zuten, eta lau urtez egon zen espetxean. 1962 eta 1966an Arturo Frondizi eta Arturo Umberto Illia presidenteen aurkako estatu-kolpeetan parte hartu zuen, eta 1968an armadako komandante-buru izendatu zuten.
Erregimen konstituzionalera itzultzearen aldeko baitzen, 1970ean Juan Carlos Onganía presidente-kargutik kentzea bultzatu eta 1971n, Estatu Nagusiko buru zela, Roberto M. Levinsgton ere kargutik kentzea agindu zuen. Urte berean Errepublikako Presidente izendatu zuten, eta Argentinako politika normalizatu ondoren, 1973an hauteskundeak deitu eta Héctor José Cámpora hautagai peronistari itzuli zion boterea.
Isabel Perónen gobernua kargutik eraitsi zuen estatu kolpearen ondoren, administrazio-irregulartasunak leporatu eta bi aldiz atxilotu zuten. 1983an Raúl Alfonsínen gobernuaren alde azaldu bazen ere, urte batzuk geroago Carlos Menemen aurka aritu eta 15 egunez atxiloturik egon zen 1993an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q345487
* Multimedia: Alejandro Agustín Lanusse / Q345487
# Alejandro Alberdi

Alejandro Alberdi Lizarreta (Igeldo, Gipuzkoa, 1897ko otsailaren 24a - ib., 1982ko irailaren 27a) musikaria, txistularia, organista, irakaslea eta zinegotzia izan zen.

## Biografia

Umetatik sortu zitzaion organoa jotzeko grina: zazpi urte zituela jo zuen Igeldon lehenengo aldiz, eta 10 urterekin bertako organista zen. Aita ere organista behar zuen, baina batez ere Plazaetxeko Jose Mari Iraolak erakutsi zion, hura Errenteriako bandako zuzendari baitzen. Beraz, 1907an hasi eta 1971ra arte Alejandro Alberdi Igeldoko organista izan zen.
Bere ogibidea irakasletzan izan zuen. Lasarten, Hernanin, Antiguako auzoan eta Atotxan aritu izan zen. Saltsa guztietako gizona izan behar zuen, dena dela. Organista eta irakasle izateaz gain, Igeldoko txistularia zen eta bertako erlojua zaintzen zuen; azken garaian, urtean hamar duro ematen omen zioten lan horren truke.
Orkolagaren (Padre Borrascas) laguntzaile izan zen baita ere, Igeldoko meteorologia zentroan; han ezagutu omen zituen, bisita egitera joanak, Alfontso XII.a Espainiakoa eta Maria Kristina erregina.
Alberdi euskaltzale eta abertzale ezaguna zen (bere emazte Bittori Arrillaga ere bai), eta arazoak izan zituen Espainiako Gerra Zibila piztu zenean. Frankistek Igeldo hartu zutenean, atxilotu egin zituzten bera, parrokoa eta guarda; organista eta maisua bi pertsona zirela uste izan zuten, eta horregatik libratu omen zuten. Dena dela, 14 hilabetez etxetik atera gabe zigortuta eduki zuten. Metereologia Behategitik ere bota nahi izan zuten, eta Karlos Santamariaren laguntzaz itzuli zen Orkolagari laguntzera. Azkenean, Donostiara ihes joan zen, frankisten tropak bere etxetik alde egin arte.
Idazkari lanetan ere aritu izan zen urtean. Alde batetik, Igeldoko baserritarren sindikatu edo kooperatibako diru kontuak eramaten zituen; bestetik, Igeldon inork paper ofizialik behar bazuen, Alberdirengana jotzen zuen. Hortik zetorkion nonbait Don Alejandro izena, ez aberatsa izatetik.
Igeldon bertan hil zen 1982ko irailaren 27an, laurogeitabost urte zituela.

## Sariak

Donostiako Udalak 1967ko azaroaren 30ean zilarrezko domina eman zion, eta Igeldoko herriak berriz 1971ko apirilaren 18an omenaldi ederra egin zion.
Hil ostean ere sari ezberdinak jaso zituen, esate baterako, 2005eko azaroaren 7an, Koldo Mitxelenan ospatu zen Igeldoko behatokiaren mendeurrenean, bere seme Alejandro Alberdi Arrillagarekin batera meteorologia zentroan egindako lana aitortzen zuen diploma bana eman zieten Meteorologiako Estatu Agentziak.
2013an Donostiako udalak gerra zibilaren garaian jasandako errepresioengatik omendu zituen 1.623 langileetako bat ere izan zen.

## Erreferentziak

* ↑ (Gaztelaniaz) Boletin Oficial del Estado Nº 253 - 10/07/1942. BOE, 3537-3540 or..
* ↑ (Gaztelaniaz) Igeldo cumple cien años. El Observador. Informativo del INM., 1 or..
* ↑ «Donostia.eus - 1. Políticas para la memoria histórica» www.donostia.eus (Noiz kontsultatua: 2020-08-16).

## Kanpo estekak

* Alejandro alberdiren biografia. Bagera.net.
* Alejandro alberdiren biografia. Auñamendi Entziklopedia. (Gaztelaniaz)
* Datuak: Q12253142
# Alejandra Villafañe

María Alejandra Villafañe Osorio (Zarzal edo Santiago de Cali, Valle del Cauca, Kolonbia, 1989ko urriaren 8a – Bogota, Kolonbia, 2023ko urriaren 21a) kolonbiar aktore eta modeloa izan zen.

## Bizitza

2014an, Miss Tierra Colombia lehiaketa irabazi zuen eta Miss Earth nazioarteko lehiaketan Kolonbia ordezkatzeko eskubidea lortu zuen. 2014ko azaroan Filipinetara joan zen. Lehiaketan, 16 finalaurrekoen artean sartu zen, baina ez zuen hurrengo fasera pasa.
Ibilbidean zehar, hainbat proiektu aipagarritan parte hartu zuen, besteak beste, Decisiones: unos ganan, otros pierden (2019), Siempre Bruja (2019-2020), De brutas, nada, Verdad oculta, Pa' quererte (2020), La nieta elegida (2021), No fue mi culpa (2022), Manes (2023).
Azken urteotan, Raúl Ocamporekin harremanean zegoen.
2023ko maiatzean aitortu zuen minbizia zuela, eta urriaren 21ean hil zen bularreko eta obulutegiko minbiziak jota, 34 urte zituela.

## Lanak
### Telebista

| Urtea | Izenburua | Pertsonaia |
| 2017 | Desconectados | Matina |
| 2017 | No olvidarás mi nombre | |
| 2018-2019 | La ley del corazón | Susana Samper |
| 2019 | Decisiones: Unos ganan, otros pierden | Lorena |
| 2019-2020 | Siempre bruja | Tati |
| 2019-2021 | Enfermeras | Violeta Mayorga Moreno |
| 2020 | De brutas, nada | Pilar |
| 2020 | Verdad oculta | Victoria Perea |
| 2020 | Pa' quererte | |
| 2021 | La nieta elegida | Diana Cañedo |
| 2022 | No fue mi culpa: Colombia | Myriam |
| 2023 | Manes | |

### Filmak

| Urtea | Izenburua | Pertsonaia |
| 2019 | A destiempo | Sonia |
| 2023 | El yuppie y el guiso | |

## Erreferentziak

* 1 2 (Portugesez) «Alejandra Villafañe, atriz colombiana que morreu aos 34, tem sucessos no streaming» Quem 2023-10-23 (Noiz kontsultatua: 2023-10-23).
* ↑ (Gaztelaniaz) «Las producciones en las que Alejandra Villafañe brilló con su talento» Canal RCN 2023-10-21 (Noiz kontsultatua: 2023-10-23).
* ↑ (Frantsesez) «Miss Earth 2014 : la tahitienne Hereata Ellard dans le Top 16» Tahiti Infos 2014-11-30 (Noiz kontsultatua: 2023-10-23).
* ↑ (Gaztelaniaz) «¿Quién era Alejandra Villafañe, actriz que murió tras una batalla contra el cáncer?» El Tiempo 2023-10-23 (Noiz kontsultatua: 2023-10-23).
* 1 2 (Gaztelaniaz) Bastidas, Génesis. «Muere la actriz Alejandra Villafañe a los 34 años tras batallar contra un cáncer de mama y ovario» La Opinión 2023-10-23 (Noiz kontsultatua: 2023-10-23).
* ↑ (Ingelesez) «Former beauty queen and actor Alejandra Villafañe passes away after losing her battle with cancer» Femina Beauty Pageants 2023-10-23 (Noiz kontsultatua: 2023-10-23).

## Kanpo estekak

* Datuak: Q18169419
# Alejandro (abestia)

Alejandro Lady Gaga abeslari estatubatuarraren abesti bat da. Lady Gaga eta RedOne sortua, 2010. urtearen apirilaren argitaratu zen munduan zehar, The Fame Monster EP albumeko hirugarren abesti bezala.

## Kanpo estekak

* Alejandro (Official Video) Youtube
* Datuak: Q153044
# Alejandro Abasolo

Alejandro Abasolo Rodríguez (1997ko uztailaren 13a) Mexikoko futbolari ohia da, azkenekoz Guadalupe FC-ko erdilari gisa jokatu zuen Alebrijes de Oaxaca-k lagatuta.

## Erreferentziak

* ↑ (Gaztelaniaz) «Alejandro Abasolo Rodríguez» ligamx.net.

## Kanpo estekak

* (Ingelesez) Alejandro Abasolo, Soccerway webgunean
* Abasolo twitter
* Datuak: Q41187142
# Alejandro Alayza Mujica

Alejandro Alayza Mujica (Lima, 1946) margolari eta grabatzaile peruarra da.

## Biografia

Gurasoak Ernesto Alayza Grundy abokatu eta politikaria eta Herminia Mujica Álvarez-Calderón limatarrak zituen. Peruko Unibertsitate Katolikoko Arte Plastikoen Eskolan ikasi zuen, Adolfo Winternitzen zuzendaritzapean, pintura espezialitatean. Graduatu eta bi urtera, 1974an, Arte Plastikoen Eskolan hasi zen irakasten, 1984tik Unibertsitate Katolikoko Arte Fakultatera eta bertan irakasle titular izendatu zuten 1997an.
Alayzak 1975ean Grabados peruanos (Peruko grabatuak) erakusketa kolektiboan parte hartu zuen Limako Italiako Arte Museoan eta 1979an Grabados (Grabatuak), Lima-San Isidro, Industria, Merkataritza eta Barne Turismo Ministerioaren galerian. 1979az geroztik Alayzak aldizka banakakoak, biurtekoak edo erakusketa kolektiboak egin ditu, , Perun eta atzerrian, eta bere lana nazioko eta atzerriko bildumetako parte da.
2001ean Arte Fakultateko dekanotza hartu zuen aldi baterako, Anna Maccagno aurreko dekanoa hil ondoren. Fakultate bereko dekano hautatu zuten 2001ean eta 2005ean.
Irakaskuntza eta jarduera artistikoarekin batera, Alayzak ondare piktorikoa zaharberritzen lan egin du eta unibertsitateko eta gizarte zibileko jarduera ugari garatu ditu.

## Kritika eta aitorpenak

Nanda Leonardiniren arabera, Alayzaren lana "arte abstraktuan eta gero arte figuratiboan ibiltzen da gizakiei eta naturari begira", izan ere, artistaren arabera, "lana bizitza maitatzean datza".
Alayzak hainbat sari jaso ditu, horien artean Gabriela Mistral saria, Amerikako Estatuen Erakundeak 1997an eman ziona.

## Erreferentziak

* 1 2 Historia. .

## Kanpo estekak

* Peru kulturala
* Datuak: Q5568505
# Alejandra Valencia

Alejandra Valencia Trujillo (Hermosillo, Sonora, Mexiko, 1994ko urriaren 17a) arkulari mexikarra da. Brontzezko domina bana lortu zuen Tokyo 2020ko Olinpiar Jokoetan eta Paris 2024ko Olinpiar Jokoetan, zilarrezkoa 2017ko Munduko Txapelketan eta sei domina 2011,2015 eta 2019ko Joko Panamerikarren artean.

### Kirol ibilbidea

Nazioarteko lehen lehiaketa 9 urterekin izan zen Phoenixen, Estatu Batuetan. 2011ko Panamerikako Jokoetan egin zuen debuta, eta bertan errekor bikoitza hautsi zuen, bat 50 metrotan, eta horretarako 338 puntu lortu zituen 1999an Winnipeg-en Erika Reyes-ek 327 punturekin zuen marka hausteko eta bigarrena 144 gezitan Jennifer Nichols estatubatuarra 1335 punturekin irabazita, Rio de Janeiron 2007an. 2012an eta 2013an FITA Munduko Kopako Finalerako sailkatu zen. Rio de Janeiroko 2016ko Olinpiar Jokoetan 4. sailkatu zen eta 2012ko Londresko Olinpiar Jokoetan 17. sailkatu zen sailkapen fasean eta bigarren txandan Cheng Ming txinatarrak kanporatuta.
2016ko abuztuaren 11n, Alejandrak garaipen historikoa lortu final laurdenetan munduko 1. zenbakia eta urrezko dominarako faboritoa zen Choi Misun korearra garaituz eta kanporatuz. Azkenean, laugarren postua lortu zuen Ki Bo Bae korearrak kanporatu ondoren. 2021eko uztailaren 24an, Tokio 2020ko Olinpiar Jokoetan, arkularitzaren lehiaketa mistoan brontzezko domina irabazi zuen Luis Álvarez Murillorekin batera, horrela Mexikoren lehen domina lortu zuten 2020ko Olinpiar Jokoetan eta Mexikoren olinpiar partaidetzen historian 70. domina.
2024ko Parisko Jokoetan brontzezko domina berri bat eskuratu zuen taldeka.

## Palmaresa

Udako Olinpiar Jokoak :
| Urtea | Lekua | Domina | Kategoria |
| 2020 | Tokio Japonia | 03 ! | Talde mistoa |
| 2024 | Paris Frantzia | 03 ! | taldeka |
| Munduko Txapelketa ||||
| Urtea | Lekua | Domina | Kategoria |
| 2017 | Mexiko Hiria Mexiko | 02 ! | Taldeka |
| Panamerikar Jokoak ||||
| Urtea | Lekua | Domina | Kategoria |
| 2011 | Guadalajara Mexiko | 01 ! | Banaka |
| 2011 | Guadalajara Mexiko | 01 ! | Taldeka |
| 2015 | Toronto Kanada | 02 ! | Taldeka |
| 2019 | Lima Peru | 01 ! | Banaka |
| 2019 | Lima Peru | 02 ! | Taldeka |
| 2019 | Lima Peru | 03 ! | Talde mistoa |

## Erreferentziak

* 1 2 (Gaztelaniaz) «¡Llega la primera! ¡Alejandra Valencia y Luis Álvarez de tiro con arco ganan bronce en Tokio!» news.culturacolectiva.com 2021-07-24 (Noiz kontsultatua: 2021-08-09).
* 1 2 «Obtiene Alejandra Valencia bronce olímpico en París 2024» www.sintesisnoticias.com (Noiz kontsultatua: 2024-07-29).
* ↑ Economista, Redacción El. «Alejandra Valencia: unos milímetros la dejan sin medalla» El Economista (Noiz kontsultatua: 2021-08-09).

## Kanpo estekak

* Datuak: Q1756257
* Multimedia: Alejandra Valencia / Q1756257
# Anhedonia

Anhedonia plazera esperimentatzeko ezintasuna da, ia jarduera guztietan interesa edo gogobetetasuna galtzea. Atseginak izan ohi diren estimuluak erreaktibotasun faltatzat hartzen dira. Depresioaren sintoma edo adierazle argienetako bat da, baina beste nahaste batzuetan ere ager daiteke, hala nola dementzia mota batzuetan (Alzheimerra, esaterako), nahaste psikotikoetan (eskizofrenia, edo nortasunaren nahaste eskizoidea).

## Definizioa

Anhedoniaren lehen definizioek esperientzia atsegina azpimarratzen duten bitartean, eredu berriagoek nabarmendu dute beharrezkoa dela portaera dibertigarriaren alderdi desberdinak kontuan hartzea, hala nola jarduera batean parte hartzeko motibazioa edo nahia, jarduerak berak duen gozamen-mailarekin alderatuta. Anhedonia apatiarekin nahasi ohi da,baina kontzeptu desberdinak dira.
Kulturak eragin handia du. Kultura-talde batek portaera bat onar dezake, eta beste talde batek ez du ondo ikusten. Faktore biologikoak dira eragin perinatalen eta osasun fisikoaren eragile nagusiak. Medikuak erabaki behar du egoera normala edo anormala den.

## Kanpo estekak

* Datuak: Q545365
# Anheuser-Busch InBev

Anheuser-Busch InBev N.V./S.A. (AB InBev laburtua) Belgikako Lovaina hirian egoitza duen enpresa multinazionala da. Munduko garagardo ekoizlerik handiena da, eta munduko merkatu-kuota %25 ingurukoa da. 630 garagardo marka saltzen ditu 150 herrialdetan.
Budweiser, Corona Extra, Stella Artois eta Beck's bezalako garagardo globalak ekoizten dituen enpresa da, baita Bud Light, Skol, Brahma, Quilmes, Labatt's Blue, Michelob, Harbin, Sedrin, Leffe, Cass, Paceña, Klinskoye edo Sibskkoye markak ere.

## Kanpo estekak

* Datuak: Q128738
* Multimedia: Anheuser-Busch InBev / Q128738
# Anhidrido azetiko

Anhidrido azetikoa edo anhidrido etanoikoa (CH$_3$CO)$_2$O formulako konposatu organikoa da. Likido kolorgea, erregaia, korrosiboa eta usain garratzekoa da. Urarekin erreakzionatzen du azido azetikoa eratzeko, eta etanolarekin, etil azetatoa eratzeko. −73,1 °C-an urtzen da, eta 139,55 °C-an irakiten du.
Erabilera zabala du sintesi organikoan erreaktibo gisa.

## Sintesia

Anhidrido azetikoa Charles Frederic Gehardt kimikari altsaziarrak prestatu zuen lehen aldiz 1852an potasio azetatoa bentzoil kloruroarekin batera berotuta.
Egun metil azetatoaren karbonilazioz lortzen da ingurune anhidroan.
${\ce {CH3COOCH3 + CO -> (CH3CO)2O}}$
Anhidrido azetikoa azido azetikoa zetenaz (CH$_2$=C=O) erreakzionaraziz ere sintetizatzen da.
${\ce {H2C=C=O + CH3COOH -> (CH3CO)2O}}$

## Erabilera

Anhidrido azetikoa substratu organikoetan azetilo taldea sartzeko erreaktibo oso egokia da, hala nola alkoholetan, aminetan, aldehidoetan eta eraztun aromatikoetan.
* ${\ce {(CH3CO)2O + CH3CH2OH -> CH3COOCH2CH3 + CH3COOH}}$
* ${\ce {(C5H5)2Fe + (CH3CO)2O -> (C5H5)Fe(C5H4COCH3) + CH3COOH}}$
* ${\ce {CH3CHO + (CH3CO)2O ->(CH3COO)2CHCH3}}$
Droga ilegalen munduan anhidrido azetikoa heroina prestatzeko erabili izan da morfina azetilatuz.

## Erreferenziak

* ↑ Anhidrido azetiko. https://zthiztegia.elhuyar.eus/terminoa/eu/anhidrido%20azetiko.
* ↑ (Ingelesez) PubChem. «Acetic Anhydride» pubchem.ncbi.nlm.nih.gov (Noiz kontsultatua: 2022-12-18).

## Kanpo estekak

* Datuak: Q407775
* Multimedia: Acetic anhydride / Q407775
# Anhanguera (Goiás)

Anhanguera Brasilgo udalerri bat da, Goiás estatuan kokatua. 924 biztanle ditu 56,95 km²ko eremuan.

## Ikus, gainera

* Goiás

## Kanpo estekak

* Datuak: Q545263
* Multimedia: Anhanguera (Goiás) / Q545263
# Anhausen

Anhausen Alemaniako udalerria da. Renania-Palatinatua estatuan kokatuta dago, [[Neuwied (barrutia)|Neuwied]] barrutian. 2014an 1.363 biztanle zituen 9,54 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q545296
* Multimedia: Anhausen / Q545296
# Anhembi

Anhembi Brasilgo enpresa publiko bat da, Latinoamerikako erakustazoka eta biltzar-zentro handienaren jabea dena, Anhembi Parque-a, São Paulo hiriko iparraldean dagoena. 400.000 m² -ko azalera osoa du, Brasilen egiten diren ekitaldien % 30 eta Hego-ekialdeko Eskualdean (Brasilgo garatuena) egiten diren ekitaldien % 55.
Anhembi-ko aretoek 1000 ekitaldi baino gehiago jasotzen dituzte urtero, tamaina eta genero askotakoak izanik. Epe horretan 11 milioi pertsona inguru zirkulatzen dutela kalkulatzen da. Kokapen pribilegiatua du, Santana auzoan, aireportuetara, hoteletara eta autobide eta autobide nagusietara sarbide errazarekin. São Pauloko aparkalekurik handiena du, 7.500 lekurekin eta 13.000 ibilgailu egunean gehienez jasotzeko edukiera.
São Pauloko kaleko zirkuituak urtero antolatzen ditu Ipar Amerikako IndyCar Series eserleku bakarreko lehiaketa 2010etik eta GT Brasil 2011tik.

## Kanpo estekak

* Anhembi.com.br (Anhembi Parque - São Pauloko Udaleko Ekitaldi eta Azoken Zentroa)
* Datuak: Q942392
* Multimedia: Anhembi / Q942392
# Antonio Elosegi

Antonio Elosegi honako pertsona hauen izena da:
* Antonio Elosegi Lizargarate, enpresaria
* Antonio Elosegi Ansola, aurrekoaren iloba, enpresaria eta politikaria
# Antonio Elorza

Antonio Elorza Domínguez (Madril, Espainia, 1943ko azaroaren 20a) euskaldun jatorriko espainiar historialaria da. Doktorea da Politika eta Ekonomia Zientzietan. Euskalerriaren Adiskideen Elkarteko eta Eusko Ikaskuntzako kide da. Euskadiko Partidu Komunistako kide izan zen. Espainiako eta Euskal Herriko gaurko historia aztertu du bere obretan: Socialismo utópico español (1970, Espainiako sozialismo utopikoa), La utopía anarquista en la II República (1973, Utopia anarkista II. Errepublikan), Ideologías del nacionalismo vasco (1978, Euskal abertzaletasunaren ideologiak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2748073
* Multimedia: Antonio Elorza / Q2748073
# Antonio Espinós

Antonio Espinós Ortueta (Bilbo, 1947ko urriaren 13a) bizkaitar karateka ohia da. Lehiaketa utzi ondoren, federazioan sartu eta Europako eta Munduko Federazioak zuzendu ditu.
* Datuak: Q2857277
* Multimedia: Antonio Espinós / Q2857277
# Antonio Elosegi Ansola

Antonio Elosegi Ansola (Tolosa, Gipuzkoa, 1859ko apirilaren 18a - ib., 1948) Antonio Elosegi Lizargarateren iloba eta haren enpresako zuzendaria izan zen. 1920-30 hamarkadan Gipuzkoako Foru Aldundiko lehendakari ordea izan zen. El Diario Vasco egunkariaren sortzaile izan zen (1934).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12253653
# Antonio Elosegi Lizargarate

Antonio Elosegi Lizargarate (Tolosa, 1834 - ib., 1905) Gipuzkoako industria-gizona izan zen. 1859. urtean, La Casualidad txapel-lantegia (egun Boinas Elosegui) sortu zuen bere sorterrian. Tolosako alkate izendatu zuten 1867. urtean, eta Foru Aldundiko diputatu urte berean. Tolosa inguruan Euskal Herriko sagastirik handiena landatu zuen, Normandiatik 5.000 zuhaitz ekarrita.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12253652
# Antonio Emery

Antonio Emery Arotzena (Irun, 1905eko uztailaren 26a - 1982ko martxoaren 29a) gipuzkoar futbolaria izan zen, atezain moduan ibilitakoa. Juan Emery eta Unai Emery futbolarien aita eta aitona izan zen.

## Ibilbidea

| Kluba | Urtea |
| Real Unión | 1928-1932 |
* Datuak: Q17413250
# Antonio Enrikez Lakarrakoa

Antonio Enrikez Lakarrakoa (c. 1478 – 1562 eta gero) Nafarroako Erresumako noble bat izan zen. Murilloko II., Ablitasko VII. eta Vierlasko VI. jauna izan zen.

## Biografia

1478 inguruan jaio zen, aita Luis Enrikez Lakarrakoa eta ama Joana Nafarroa eta Lakarrakoa izanik. Guraso bien partez Henrike I.a Nafarroakoa arbasoa izan zuen. Agaramontarren buruzagia, 1517an Erresuma berreskuratzeko saiakeran parte hartu eta Tuterako merio izendatu zuten.
1521ean Joan IV.a Enrikez Lakarrakoa bere anaia seme-alabarik gabe hil zenean familiaren tituluak jarauntsi zituen. 1526an Karlos V.ak bere armarria berriro erabiltzeko baimena eman zin.

## Ezkontza eta seme-alabak

Karlos V.aren idazkariaren alaba- Maria Violante Gartzia- ezkondu zuen. Bost seme-alabak izan zituzten:
* Filipe (1525-1604), oinordekoa eta Erresumako mariskala.
* Diego (1526-?), Ipasateko jauna.
Zuhaitz genealogikoa :
Beltran II.a Enrikez Lakarrakoa
Luis Enrikez Lakarrakoa
Antonio Enrikez Lakarrakoa :

## Erreferentziak

* ↑ Argamasilla de la Cerda y Bayona, J. de. (1899). Nobiliario y armería general de Nabarra. Imprenta de San Francisco de Sales, 117 or..
* ↑ Narbaitz, Pierre. (2007). Navarra o cuando los vascos tenían reyes. Tafalla: Txalaparta, 268 or. ISBN 978-84-8136-488-0..
* ↑ Yanguas y Miranda, José María. (1840). Diccionario de antigüedades del reino de Navarra. 3 Iruñea: Gabriel Goyeneche, 189 or..

## Kanpo estekak

* Datuak: Q20014808
# Antonio Fernández

Antonio Fernández (1991ko ekainaren 12a) arkularia da. Espainia ordezkatu zuen 2016ko Udako Olinpiar Jokoetan.

## Erreferentziak

* ↑ Antonio Fernández

## Kanpo estekak

* Datuak: Q20977993